Li Keqiang

Li Kečiangas (, 1955 m. liepos 1 d. –
2023 m. spalio 27 d.) – Kinijos politikas, buvęs šalies premjeras (nuo 2013 iki 2023 m.), vienas iš Kinijos „penktosios kartos“ lyderių.Lawrence R. Sullivan. Historical Dictionary of the Chinese Communist Party. Scarecrow Press, 2012, p. 157

 Biografija 
Gimė 1955 m. liepos 1 d. Hefėjuje, Anhujaus provincijoje Kinijos komunistų partijos vidutinio rango pareigūno šeimoje. Pats į partiją įstojo 1976 m., Kultūrinės revoliucijos metais priklausė vienai iš jaunimo grupių, kurios iš miestų buvo siunčiamos į kaimiškas vietoves įgyti fizinio darbo patirties. Sugrįžęs įstojo į Pekino universitetą, pabaigė teisės mokslų studijas, vėliau jas tęsė ekonomikos mokslų srityje, apsigynė daktaro laipsnį. Nuo 1980-ųjų aktyviai įsitraukė į Kinijos komunistų jaunimo lygos veiklą, 1982 m. tapo jos Pekino skyriaus vadovu, o vėliau ir pirmuoju sekretoriumi visos šalies mastu. Jaunimo lygoje susipažino su Hu Dzintao, padėjusiu jam daryti tolimesnę politinę karjerą.Yuwu Song. Biographical Dictionary of the People’s Republic of China. McFarland, 2014, p. 175Kerry Brown. Berkshire Dictionary of Chinese Biography Volume 4. Berkshire Publishing Group, 2015, p. 288–289

1998 m. Li tapo Henano provincijos gubernatoriumi ir šias pareigas ėjo iki 2004 m. Nors provincija jo valdymo metais patyrė spartų ekonominį augimą, tuo pačiu ją krėtė AIDS epidemija dėl nepakankamos priežiūros imant kraujo donorų ir pacientų kraują. Vėliau Li buvo perkeltas į Liaoningo provinciją, ten iki 2007 m. vadovavo komunistų partijos skyriui.Paul Curcio. Historical Dictionary of the Chinese Economy. Rowman & Littlefield, 2017, p. 249 2007 m. buvo išrinktas į Politbiuro nuolatinį komitetą, o 2008 m. paskirtas į vicepremjero pareigas. Nors Hu Dzintao delegavo Li kaip kandidatą į prezidento postą, vidinius rinkimus laimėjo ir Kinijos prezidentu 2013 m. tapo Si Dzinpingas, o Li tais pačiais metais buvo paskirtas į premjero postą.Li Kečiang. Visuotinė lietuvių enciklopedija. 2019-01-30. Nuoroda tikrinta 2023-10-27.Kerry Brown. Berkshire Dictionary of Chinese Biography Volume 4. Berkshire Publishing Group, 2015, p. 289

 Galerija 

 Šaltiniai 

Kategorija:Kinijos politikai
Kategorija:Kinijos Liaudies Respublikos ministrai pirmininkai